**Ministru kabineta noteikumu projekta „****Grozījumi Ministru kabineta 2011.gada 22.februāra noteikumos Nr.156 „Valsts aģentūras „Lauksaimniecības datu centrs” sniegto publisko maksas pakalpojumu cenrādis”” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma par budžetu un finanšu vadību 5.panta devītā daļa. |
| 2. | Pašreizējā situācija un problēmas | Patlaban valsts aģentūras „Lauksaimniecības datu centrs” (turpmāk – datu centrs) sniegto publisko maksas cenrādi regulē Ministru kabineta 2011.gada 22.februāra noteikumi Nr.156 „Valsts aģentūras „Lauksaimniecības datu centrs” sniegto publisko maksas pakalpojumu cenrādis”” (turpmāk – cenrādis).Ministru kabineta 2011.gada 21.jūnija noteikumu Nr.491 „Mājas (istabas) dzīvnieku reģistrācijas kārtība”(turpmāk – noteikumi) 18.punktā paredzēts, ka mājas (istabas) dzīvnieka īpašnieks par mājas (istabas) dzīvnieka reģistrāciju datubāzē maksā saskaņā ar datu centra cenrādi. Cenrāža 3.punkts nosaka, ka maksu par suņa reģistrāciju nepiemēro, ja tas ir jaunāks par sešiem mēnešiem, kā arī līdz 2012.gada 1.jūlijam – ja suns dzimis pirms 2011.gada 1.jūlija. Minētās normas noteikumos tika iekļautas, paredzot, ka minēto suņu grupas reģistrācijai tiks piešķirts finansējums no Eiropas Reģionālās attīstības fonda (turpmāk – ERAF) līdzekļiem. Ievērojot Ministru kabineta 2010.gada 2.marta sēdē (protokola Nr.11 53.§ 3.punkts) doto uzdevumu, Zemkopības ministrija no ERAF līdzekļiem 2007.–2013.gada plānošanas periodam papildus apstiprinātajiem projektiem darbības programmā „Infrastruktūra un pakalpojumi” papildinājuma 3.2.2.1.1.apakšaktivitātei “Informācijas sistēmu un elektronisko pakalpojumu attīstība”” ir iekļāvusi aktivitāti **„**Mājas (istabas) dzīvnieku uzskaites vienotās informācijas sistēmas izveide”. Pamatojoties uz minēto, no ERAF līdzekļiem finansējums tiks rasts tikai mājas (istabas) dzīvnieku datubāzes izveidei. Datu reģistrēšanas izmaksas saistībā ar projektu nav attiecināmās izmaksas, jo tās neatbilst Ministru kabineta 2008.gada 21.jūlija noteikumu Nr.576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes “Informācijas sistēmu un elektronisko pakalpojumu attīstība” projektu iesniegumu atlases pirmo kārtu noteikumiem” 5.punktā noteiktajām atbalstāmajām darbībām un 17.punktā noteiktajām attiecināmajām izmaksām.Ievērojot iepriekšminēto, finansējums suņu reģistrēšanai nav pieejams. Tāpēc izmaksas par dzīvnieka reģistrēšanu, tostarp par cenrāža 3.punktā norādītās suņu grupas reģistrēšanu, jāsedz mājas (istabas) dzīvnieku īpašniekiem.Pašlaik nav iespējams piedāvāt mājas (istabas) dzīvnieku īpašniekiem iespēju reģistrēt dzīvniekus, izmantojot portālu latvija.lv.30.09.2011. beidzās atklāts Zemkopības ministrijas konkurss par mājas (istabas) dzīvnieku uzskaites vienotās informācijas sistēmas izstrādi un ieviešanu. Tajā uzvarēja SIA „iSoft Solutions”. 14.10.2011. Iepirkumu uzraudzības birojā tika saņemts iesniegums no AS „Exigen Services Latvia” par konkursa rezultātu apstrīdēšanu. 14.11.2011. Iepirkumu uzraudzības biroja iesniegumu izskatīšanas komisija nolēma, ka Zemkopības ministrijai ir tiesības slēgt līgumu ar SIA „iSoft Solutions”, taču AS „Exigen Services Latvia” ir tiesības pārsūdzēt lēmumu Administratīvajā tiesā mēneša laikā no lēmuma pieņemšanas dienas. Ņemot vērā šo situāciju, informācijas sistēmas izveide ir aizkavējusies. Tā kā valsts aģentūrai „Lauksaimniecības datu centrs” ir nepieciešams arī laiks mājas (istabas) dzīvnieku uzskaites vienotās informācijas sistēmas testēšanai, mājas (istabas) dzīvnieku reģistrācija, izmantojot portālu latvija.lv, būs pieejama tikai no 2012.gada 1.jūlija. Jāņem vērā, ka ne visiem mājas (istabas) dzīvnieku īpašniekiemir iespēja izmantot e-pakalpojumus interneta nepieejamības dēļ. Informācijas ievades veids (papīra formā vai elektroniski) neietekmē reģistra uzturēšanas izmaksas (datu pārbaude, kļūdainās informācijas apkopošana un labošana, datu atlase utt.). |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projektā „Grozījums 2011.gada 22.februāra noteikumos Nr.156 „Valsts aģentūras „Lauksaimniecības datu centrs” sniegto publisko maksas pakalpojumu cenrādis”” (turpmāk – projekts) izdarīti šādi grozījumi:1) svītrota norma, ka maksu par suņa reģistrāciju nepiemēro, ja tas ir jaunāks par sešiem mēnešiem, kā arī līdz 2012.gada 1.jūlijam – ja suns dzimis pirms 2011.gada 1.jūlija. Tas nozīmē, ka visiem mājas (istabas) dzīvnieku īpašniekiem par mājas (istabas ) dzīvnieka reģistrāciju ir jāmaksā Ls 5; 2) lai motivētu suņu īpašniekus reģistrēt suņus, datu centrs ir radis iespēju 2012.gadā suņus reģistrēt bez maksas, tāpēc minētā dzīvnieku reģistrācijas maksa (Ls 5) un maksa par mājas (istabas) dzīvnieka īpašnieka maiņu (Ls 3.50) stāsies spēkā tikai 2013.gada 1.janvārī;3) iekļauta maksa par atšķirības lenti bīstamam sunim (jo daļa bīstamo suņu ir apzīmēti ar mikroshēmu pirms šo suņu atzīšanas par bīstamiem, tāpēc šiem suņiem nav nepieciešams pilns apzīmējuma komplekts, kā tas ir norādīts cenrādī pašlaik) – Ls 20,37;4) maksa par dzīvnieku apzīmēšanas komplekta sagatavošanu liellopiem, ja minētajā komplektā ietilpst dzīvnieku apzīmēšanas akts, – no Ls 2,00 līdz 2,10. Dzīvnieka īpašnieks var dzīvnieka apzīmēšanas aktu aizpildīt elektroniski, un šādā gadījumā apzīmēšanas komplekta cena paliek nemainīga – Ls 2,00;5) lielāka elektronisko krotāliju pieprasījuma dēļ ir samazināta maksa par elektroniskajām krotālijām aitām un kazām – no Ls 2,57 līdz 1,57;6) ieviesta maksa par elektroniskās krotālijas izsniegšanu steidzami (vienas darbdienas laikā) liellopiem – Ls 5,00, kā arī aitām un kazām – Ls 3,50;7) maksa par dzīvnieka apzīmēšanas komplekta sagatavošanu aitām un kazām, ja tajā ietilpst apzīmēšanas akts, – no Ls 0,67 līdz 0,77. Dzīvnieka īpašnieks apzīmēšanas aktu var aizpildīt elektroniski, un šādā gadījumā maksa par dzīvnieku apzīmēšanas komplektu paliek nemainīga – Ls 0,67;8) lielāka elektronisko krotāliju pieprasījuma dēļ ir samazināta maksa par elektroniskā apzīmējuma komplektu aitām un kazām – no Ls 2,99 līdz 1,90 (bez apzīmēšanas akta) un 2,00 (ar apzīmēšanas aktu);9) ieviesta maksa par elektroniskā apzīmējuma komplektu liellopiem – Ls 3,40 (bez apzīmēšanas akta) un Ls 3,50 (ar apzīmēšanas aktu). |
| 5. | Projekta izstrādē iesaistītās institūcijas | Zemkopības ministrija, datu centrs. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Mājas (istabas) dzīvnieku īpašnieki.Saskaņā ar Ciltsdarba un dzīvnieku audzēšanas likumu īpašniekam ir jāreģistrē šķirnes suņi, kaķi un seski. Saskaņā ar noteikumiem no 2016.gada 1.janvāra ir jāreģistrē visi suņi. Aptuvenais pieņemtais suņu skaits valstī ir 160 000. Šķirnes suņu, šķirnes kaķu un šķirnes sesku skaits pašlaik nav zināms. Bezšķirnes suņu, kaķu un sesku īpašniekiem dzīvnieku reģistrācija datu centra datubāzē pašlaik nav obligāta, īpašnieki var izvēlēties, vai to darīt.Lauksaimniecības dzīvnieku – liellopu, aitu un kazu – īpašnieki. 2012.gada 1.janvārī Latvijā bija reģistrēti 34800 liellopu, 4406 aitu un 2861 kazu ganāmpulku, tāpēc attiecīgo dzīvnieku īpašnieku skaits aptuveni atbilst minētajam daudzumam. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projektā tiek precizēti un sabiedrībai norādīti datu centra sniegtie maksas pakalpojumi un tiem piemērojamais izcenojums.Mājas (istabas) dzīvnieka īpašniekam, sākot no 2013.gada 1.janvāra, par dzīvnieka reģistrāciju datubāzē būs jāmaksā Ls 5 un par īpašnieka maiņas reģistrāciju Ls 3,50 datu centram saskaņā ar cenrādi.Bīstama suņa īpašniekam maksa par dzīvnieka apzīmēšanas komplektu nemainās; īpašniekam tiek dota iespēja iegādāties tikai atšķirības lenti, ja suns jau ir apzīmēts ar mikroshēmu. Finansiālo ietekmi uz katru lauksaimniecības dzīvnieku īpašnieku un turētāju nav iespējams aprēķināt, jo ir jāņem vērā, ka dzīvnieku skaits un dzīvnieku sugas ganāmpulkos atšķiras. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012. gads** | Turpmākie trīs gadi (tūkst. latu) |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 392 | 28,85 | 185,85 | 185,85 | 185,95 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 392 | 28,85 | 185,85 | 185,85 | 185,95 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 392 | 28,85 | 185,85 | 185,85 | 185,95 |
| 2.1. valsts pamatbudžets | 392 | 28,85 | 185,85 | 185,85 | 185,95 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 6.1. Detalizēts ieņēmumu aprēķins.6.1.1. Saskaņā ar valsts aģentūras „Lauksaimniecības datu centrs” sniegto publisko maksas pakalpojumu cenrādi mājas (istabas) dzīvnieka reģistrācija (reģistra uzturēšana, datu ievadīšana, WEB aplikāciju pieprasījumu uzturēšana) maksā Ls 5. Mājas (istabas) dzīvnieka īpašnieka maiņas reģistrācija maksā Ls 3,50. Prognozēts, ka 2012.gadā un katru gadu līdz 2016.gadam tiks reģistrēti ne vairāk kā 16 tūkst. mājas (istabas) dzīvnieku un īpašnieka maiņas dēļ pārreģistrēti ne vairāk kā 100 dzīvnieku. Plānotie ieņēmumi, sākot no 2013.gada, – 80 tūkst latu.2012.gadā plānots, ka tiks saņemti 5 iesniegumi atšķirības lentes saņemšanai, t.i., 5 x Ls 20,37 = Ls 101,85. Kopā: 378,15 + 101,85 = 480 lati. (EKK 1100 – 18,15 lati, EKK 1200 – 4,39 lati, EKK 2000 – 457,18, EKK 5000 – 0,27 lati).6.1.2. Pašu ieņēmumu palielinājums sakarā ar grozījumiem noteikumu pielikuma 4.1., 4.2., 4.6. un 4.7.apakšpunktā 2012.gadā ir 28 tūkst.latu un 2013. un turpmākajos gados – 105 tūkst.latu. Gada plānā norādītie 392 tūkst. latu ir attiecināmi tikai uz tiem cenrāža punktiem, kas tiks mainīti. Tuklāt ir vēl citi maksas pakalpojumu veidi, kuru izcenojumi netiks mainīti (95 tūkst. latu), tāpēc tie neskar anotācijas sadaļu par tiesību akta projekta ietekmi uz valsts budžetu un pašvaldību budžetiem. Detalizēts aprēķins dots anotācijas pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins | 6.2. Detalizēts izdevumu aprēķins

|  |  |  |  |
| --- | --- | --- | --- |
| EKK | Izdevumu veidi | 2012. gada plāns, tūkst. latu | 2013.gada plāns, tūkst. latu |
| 1000-4000;6000-7000 | **Uzturēšanas izdevumi** | **28,85** | **185,85** |
| 1000-2000 | **Kārtējie izdevumi** | **28,85** | **185,85** |
| 1000 | Atlīdzība | 0 | 38,0 |
| 1100 | Atalgojums | 0 | 30,7 |
| 2000 | Preces un pakalpojumi | 28,85 | 147,85 |
|  |  |  |  |

Saistībā ar izteiktajiem iebildumiem norādām aprēķinu par mājas (istabas) dzīvnieku reģistrēšanas maksas apmēru un algoto personu pienākumiem:

|  |  |  |  |
| --- | --- | --- | --- |
| Izde-vumu EKK kods |  Rādītājs/koda nosaukums | Izmaksu apmērs (Ls) par vienu mājdzīvnieku | Izmaksu apmērs (Ls) par 16 000 mājdzīvnieku |
|   | **Tiešās izmaksas:** |   |   |
| 1119 | Atalgojums (sistēmas administrators 0,15 st. x Ls 4,75 = Ls 0,71, datubāzes administrators 0.12 st. x Ls 3.94 = Ls 0,47 Ls, vadošais speciālists 0.25 st. x Ls 2,97 = Ls 0,74) | 1,92 | 30 720 |
| 1210 | Valsts sociālās apdrošināšanas obligātās iemaksas 24,09% | 0,46 | 7360 |
| 2251 | Datubāzes uzturēšana  | 1,89 | 30 240 |
| 2219 | Sakaru pakalpojumi | 0,29 | 4640 |
|   | Kopā: | **4,56** | **72 960** |
|   | **Netiešās izmaksas:** |   |   |
| 2239 | Administratīvie izdevumi | 0,04 | 640 |
| 2243 | Iekārtas, inventāra un aparatūras remonts | 0,01 | 160 |
| 2244 | Ēku un telpu uzturēšana | 0,10 | 1600 |
| 2311 | Biroja preces | 0,05 | 800 |
| 2261 | Telpu īre | 0,24 | 3840 |
|   | Kopā: | **0,44** | **7040,00** |
|   | Kopā tiešās un netiešās izmaksas | **5,00** | **80 000,00** |
|   | PVN 22% | neapliek | neapliek |
|  | Publiskā pakalpojuma izcenojums | **5,00** | **80 000,00** |

Trīs algoto personu pienākumu sīkāks skaidrojums:Sistēmas un datubāzes uzturēšana (sistēmu un tīklu uzturēšana tehniskā kārtībā, bojājumu novēršana, lietotāju problēmu risināšana. Datortehnikas uzstādīšana un konfigurēšana, datortehnikas apkope un modernizācija, ieskaitot datoru un datortīklu sīkus remontdarbus, problēmu diagnostiku un novēršanu, sistēmas pieejas tiesību piešķiršana lietotājiem, datu rezerves kopiju veidošana).Reģistra uzturēšana (datu ievade, datu pārbaude, kļūdainās informācijas apkopošana un labošana, datu atlase), informācijas izvietošana tīmekļa vietnē, informācijas apmaiņa ar ES tīmekļa vietni EUROPETNET. |
| 7. Cita informācija | Nav. |

Anotācijas IV, V un VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Datu centrs, pašvaldības, praktizējoši veterinārārsti |
| Projekta izpildes ietekme uz pārvaldes funkcijām | Projekts šo jomu neskar. |
| Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| Cita informācija | Nav. |

Zemkopības ministre L.Straujuma

2012.03.21. 13:00

L.Ozoliņa

67027422, Ligija.Ozolina@zm.gov.lv